

**REPUBLIKA HRVATSKA  
 ŠIBENSKO-KNINSKA ŽUPANIJA**

**G R A D Š I B E N I K  
 Gradonačelnik**



**Povjerenstvo za provedbu natječajnog postupka**

KLASA: 112-02/25-01/10

URBROJ: 2182-1-02-25-2

Šibenik, 9. srpnja 2025.

**OBAVIJESTI**

**u svezi provedbe natječaja za imenovanje pročelnika Upravnog odjela za gospodarstvo, poduzetništvo i razvoj**

Grad Šibenik - gradonačelnik Grada Šibenika raspisao je natječaj za imenovanje pročelnika Upravnog odjela za gospodarstvo, poduzetništvo i razvoj.

Natječaj je objavljen u “Narodnim novinama” broj 100/25, dana 9. srpnja 2025. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18, 112/19 i 17/25) i raspisanog natječaja u „Narodnim novinama“ od 9. srpnja 2025. godine, Grad Šibenik obavještava kandidate:

**I. PODACI O PLAĆI**

**Pročelnik Upravnog odjela za gospodarstvo, poduzetništvo i razvoj**

Osnovnu bruto plaću radnog mjesta pročelnik Upravnog odjela za gospodarstvo, poduzetništvo i razvoj sačinjava umnožak koeficijenta radnog mjesta (4,50) i osnovice koja iznosi 821 euro. Za svaku godinu radnog staža plaća se uvećava za 0,5%.

**II. OPIS POSLOVA**  
        
**Pročelnik Upravnog odjela za gospodarstvo, poduzetništvo i razvoj**

Rukovodi Upravnim odjelom i nadzire rad ustrojstvenih jedinica u sastavu odjela, predstavlja Upravni odjel, organizira i usklađuje rad Upravnog odjela, raspoređuje i usklađuje obavljanje poslova u Odjelu, saziva i vodi stručne kolegije, poduzima mjere za unapređivanja rada odjela kroz primjenu kadrovskih i organizacijskih rješenja i suradnju s drugim upravnim tijelima. Nadzire zakonitost i pravovremenost obavljanja poslova i zadaća iz nadležnosti Odjela, osigurava suradnju Odjela s drugim upravnim tijelima, tijelima državne uprave, tijelima drugih jedinica lokalne, područne (regionalne) samouprave, te pravnim osobama kojima je Grad Šibenik osnivač ili u kojima ima udjele, te s drugim pravnim osobama s javnim ovlastima. Usklađuje, priprema i izrađuje prijedloge programa i financijskih planova iz djelokruga rada Odjela, te prati i nadzire izvršavanje proračuna iz djelokruga Odjela, predlaže gradonačelniku nacrte i prijedloge općih i pojedinačnih akata iz djelokruga Odjela i supotpisuje akte iz djelokruga Odjela koje donosi gradonačelnik, rješava u upravnim i neupravnim stvarima iz djelokruga Odjela u vezi prava i obveza službenika Odjela, poduzima mjere za utvrđivanje odgovornosti za povrede službene dužnosti određene zakonom. Vodi računa o odgovarajućem razdvajanju funkcija između PTOO i korisnika ITU mehanizma na razini Odjela te poduzima sve potrebne radnje u svrhu osiguranja istog, uključujući i odgovarajuće izuzimanje iz postupanja u okviru kojih je Grad istovremeno PTOO i korisnik ITU mehanizma. Neposredno rukovodi službenicima koji su raspoređeni izvan odsjeka, obavlja druge srodne poslove po smjernicama izvršnog tijela

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Pročelnik Upravnog odjela za gospodarstvo, poduzetništvo i razvoj**

- Ustav Republike Hrvatske (NN, broj 56/90, 135/97, 8/98, 113/00,

124/00, 28/01, 41/01, 55/01, 76/10, 85/10, 5/14)

- [Statut](http://www.sabor.hr/fgs.axd?id=16481) Grada Šibenika („Službeni glasnik Grada Šibenika“, broj 2/21)

- Zakon o lokalnoj i područnoj ( regionalnoj) samoupravi (NN 33/01, 60/01, 129/05,

109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 –

ispravak, 123/17, 98/19 i 144/20)  
 - Zakon o trgovačkim društvima (NN, broj 111/93, 34/199, 121/99, 52/00, 118/03,

107/07, 146/08, 137/09, 125/11, 152/11, 111/12, 68/13, 110/15, 40/19, 34/22,

114/22, 18/25, 130/23 i 136/24)

- Zakon o obrtu (NN, broj 143/13, 127/19 i 41/20)

- Odluka o ugostiteljskoj djelatnosti Grada Šibenika („Službeni glasnik Grada

Šibenika“, broj, 3/12 i 9/13)

Rad na računalu:

* **Obrada teksta (Word 2021)**

<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E330_polaznik_20240909_0.pdf>

* **Proračunske tablice (Excel 2021)**

<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E430_polaznik_20230916_1.pdf>

* **Prezentacije (PowerPoint 2021)**

<https://www.srce.unizg.hr/sites/default/files/edu/Osnove%20uporabe%20racunala%20i%20interneta/E630_polaznik_20250616.pdf>

**PREDSJEDNIK POVJERENSTVA**

**mr.sc. Danijel Mileta**